Διερεύνηση της σχέσης μεταξύ της ακουστικής επεξεργασίας, της ενδοαντίληψης και της συναισθηματικής προσωδίας στον αυτισμό
Creators: name: Τσικιτίκου, Αναστασία Οδυσσέως
Publisher: name: Aristotle University of Thessaloniki
Year: 2023
Subjects: Αυτισμός
Ενδοαντίληψη
Ακουστική Επεξεργασία
Autism
Interoception
Auditory Processing

description: Η παρούσα μελέτη διερεύνησε την επίδραση της ακουστικής επεξεργασίας στη συναισθηματική προσωδία σε άτομα με αυτισμό. Συμμετείχαν 35 ενήλικες, ηλικίας 19-56 ετών, οι οποίοι χωρίστηκαν σε δύο ομάδες: μια πειραματική ομάδα με αυτισμό υψηλής λειτουργικότητας και μια ομάδα ελέγχου με τυπική ανάπτυξη. Όλοι οι συμμετέχοντες υποβλήθηκαν σε διαδικτυακό έλεγχο του επιπέδου της ακοής για την σωστή ρύθμιση της έντασης χορήγησης των ερεθισμάτων. Για τον προσδιορισμό της ακουστικής επεξεργασίας, χορηγήθηκαν η ελληνική έκδοση της δοκιμασίας ανίχνευσης ομιλίας σε θόρυβο (SinB) και η δοκιμασία Duration Pattern Sequence (DPS). Για την ενδοαντίληψη χορηγήθηκε η κλίμακα αυτό-αναφοράς Multidimensional Assessment of Interoceptive Awareness, version 2 (MAIA-2). Η δοκιμασία της συναισθηματικής προσωδίας βασίστηκε στο εργαλείο The Wechsler Advanced Clinical Solutions (ACS): Social Perception Subtests. Η μελέτη διαπίστωσε ότι τα άτομα με αυτισμό δυσκολεύονταν να αναγνωρίσουν τα συναισθήματα μέσω των εκφράσεων του προσώπου, ενώ δεν βρέθηκαν διαφορές στις δοκιμασίες ακουστικής επεξεργασίας, γεγονός που υποδηλώνει ότι δεν υπάρχει επίδραση της ακουστικής επεξεργασίας στη συναισθηματική προσωδία στα άτομα με αυτισμό, με τα εργαλεία που χρησιμοποιήθηκαν στη μελέτη. Βρέθηκαν επίσης σημαντικές συσχετίσεις μεταξύ της συναισθηματικής προσωδίας, των αποτελεσμάτων της δοκιμασίας Duration Pattern Sequence και της ενδοαντίληψης. Συνολικά, τα ευρήματα υποδηλώνουν ότι τα άτομα με αυτισμό μπορεί να έχουν ελλείμματα στην αντίληψη της συναισθηματικής προσωδίας και ότι οι παρεμβάσεις που στοχεύουν στη συναισθηματική ρύθμιση και ευαισθητοποίηση θα μπορούσαν να βελτιώσουν δυσκολίες στην επικοινωνία και την κοινωνική προσαρμογή ατόμων με αυτισμό. Απαιτείται περαιτέρω έρευνα για την κατανόηση των υποκείμενων μηχανισμών της ακουστικής επεξεργασίας και της συναισθηματικής και αυτορρυθμιστικής λειτουργίας σε άτομα με και χωρίς αυτισμό καθώς και για την ανάπτυξη παρεμβάσεων για τη βελτίωση των παραπάνω ικανοτήτων.
description: Αγγλική Περίληψη The present study investigated the effect of auditory processing on emotional prosody in individuals with autism. 35 adults participated, aged 19-56 years, who were divided into two groups: an experimental group with high-functioning autism and a control group with typical development. All participants underwent online testing of hearing level for proper adjustment of the intensity of stimulus administration. To determine auditory processing, the Greek version of the Speech in Noise Detection Test (SinB) and the Duration Pattern Sequence (DPS) test were administered. For interoception, the Multidimensional Assessment of Interoceptive Awareness, version 2 (MAIA-2) self-report scale was administered. The emotional prosody test was based on The Wechsler Advanced Clinical Solutions (ACS): Social Perception Subtests tool. The study found that individuals with autism had difficulty identifying emotions through facial expressions, and no differences were found in auditory processing tests, suggesting that there is no effect of auditory processing on emotional prosody in individuals with autism with the tools used in the study. Significant correlations were also found between emotional prosody, Duration Pattern Sequence test scores, and interoception. Overall, the findings suggest that individuals with autism may have deficits in the perception of emotional prosody and that interventions targeting emotional regulation and awareness could improve communication difficulties and social adjustment of individuals with autism. Further research is needed to understand the underlying mechanisms of auditory processing and emotional and self-regulatory functioning in individuals with and without autism and to develop interventions to improve these abilities.